— 249 — 
Minthogy a vizsgálat nyomán meggyőződtünk, hogy helye- 
hagyott lencsével van dolgunk, elhatároztuk annak végleges 
eltávolítását, mit augusztus 28-án, miután a heves fájdalmak 
atropin -cseppentésre és antipyrinre megszűntek, véghez is 
vittünk. 
A műtét nehéz volt a beteg érzékenységénél és azon 
körülménynél fogva, hogy a hályogkést az előreesett lencsén 
keresztül kellett vinni a mellülső kamrába. A sebet a kornea 
felső részén ejtettük meg, mire a lencse a seben magától ki- 
tolult, de utána kevés üvegtest is ömlött ki, minek okáért a 
szemet azonnal bekötöttük. Negyvennyolcz óra múlván fel- 
bontván a kötést, láttuk, hogy a szem erősen belövelt, hogy 
a mellülső kamrában kevés vér van s hogy a kornea sebébe 
a szemrekesz egy része beleszorult. Azonban ezen összes reactio 
néhány nap múlva megszűnt, úgy hogy a beteget szeptember 
hó 7-én haza ereszthettük oly javult állapotban, hogy az ujja- 
kat félméterre is kivehette s hogy otthon a házi munkát is 
végezhette. Október vége felé azonban a nő egy éjjel heves 
fájdalmakat kapott, az eddig teljesen ép bal szemében, mely 
azután igen megveresedett s látása megfogyott. Ennek folytán 
november hó 7-én újra jelentkezett az orsz. kórházban. 
Status praesens: A bal szem igen belövelt, a pupilla tág, a 
rekesz szine nem változott, a látás annyira csökkent, hogy a 
beteg csupán az ujjak mozgását veheti ki. Miután néhány nap 
után nyugalomra és antipyrinre a fájdalmak enyhültek, szem- 
tükörrel vizsgáltuk meg a szemet, amikor kitűnt, hogy a lencse 
a szembogár hátterében az üvegtestben vizszintesen elmerülve 
fekszik. Azonkívül észleltünk az üvegtestben néhány mozgé- 
kony homályos részletet. A szem látása annyira fogyott, hogy 
a beteg csupán erős kettős domború üveggel lát s meg- 
külömböztet. 
Vizsgálva a jobb szemet, melyen augusztus havában a 
lencse -extractio műtéteié történt, tapasztaltuk, hogy a heg 
tágult, úgy hogy a kornea görbületének szine megváltozván — 
astigmatigmus irreguláris fejlődött ki — mi a látást igen meg- 
nehezíti. A nő látja a kezet, de ujjait nem bírja megolvasni. 
Visszatérve az észleltekre, kimondhatjuk, hogy a jelen 
esetben magától ficzamodott ki mindkét lencse s hogy a bal 
szem lencséje ennek következtében oly fekvést nyci't, mint 
lencsesülyesztés műtételekor (reclinatio). 
Minthogy pedig erőszak behatását megállapítani nem lehet, 
valószínű, hogy a lencse helyehagyását belső ok, például a 
zonula zinnii meglazulása idézte elő. 
De nagyon valószinű, hogy az üvegtestben is vannak be- 
ható elváltozások. 
